Folketing
2003-12-17

Jeg angiver bare problemstillingen på en anden måde. Jeg mener, at opgaven er at gøre det bedre, opgaven er at løse tekniske fejl, opgaven er at styrke regulariteten, altså den planmæssige afgang. Opgaven er i virkeligheden at gøre det endnu bedre og ikke forsøge at danne et regnestykke om det, man kunne have sparet. Det, det drejer sig om, er i virkeligheden at gøre det bedre. Det er det, der er dagsordenen for metroen og Ørestadsselskabet. Det er det, som Trafikudvalget arbejder med, og det er det ansvar, de også har over for Finansudvalget, over for Folketinget. Der er ikke grund til at ytre mistillid til, at alle forsøger at gøre det bedst tænkelige. Og så tror jeg, at man om 45 år vil se, at det var en meget stor succes, at det var rart, at der var nogle, der turde tage den beslutning, og at det måske var det største løft i meget lang tid for hovedstaden, selv om det ikke er overraskende, at der både kører busser og S-tog og er nærtrafik i øvrigt. Det er altså ikke nogen nyhed. Det er registreret. Hermed sluttede spørgsmålet.